CELEX: 52016PC0712
Language: da
Date: 2016-11-15
Title: Forslag til RÅDETS AFGØRELSE om EU's tiltrædelse af Den Internationale Rådgivende Bomuldskomité (ICAC)

EUROPA-KOMMISSIONEN
            Bruxelles, den 15.11.2016
            COM(2016) 712 final
            2016/0349(NLE)
            Forslag til
            RÅDETS AFGØRELSE
            om EU's tiltrædelse af Den Internationale Rådgivende Bomuldskomité (ICAC)
            
               
         
         
            
               BEGRUNDELSE
            
            
               1. FORSLAGETS BEGRUNDELSE OG FORMÅL
            
            
               Den Internationale Rådgivende Bomuldskomité (ICAC) er det internationale råvareorgan (International Commodity Body, ICB) for bomuld. Dens målsætning er at bistå myndigheder med at skabe en sund verdensøkonomi for bomuld. Det gør den ved at sikre gennemsigtighed på det internationale bomuldsmarked, fungere som "clearing house" for tekniske oplysninger om bomuldsproduktion samt som forum for diskussion om bomuldsspørgsmål af international betydning. ICAC fungerer som statistisk observatør og samler producent-, forbruger- og handelslande samt alle segmenter af bomuldsindustrien. Den har en overordnet rolle som facilitator. Den medvirker ikke ved fastsættelse eller bestemmelse af bomuldsprisen.
            
            
               Indtil videre er ICAC et af de få internationale råvareorganer
                  1
               , som Den Europæiske Union (EU) ikke er medlem af, men ni medlemsstater er selvstændige medlemmer af ICAC (Belgien, Finland, Frankrig, Grækenland, Italien, Nederlandene, Polen, Spanien og Tyskland). Det er i EU's interesse at være medlem af ICAC på grund af bomuldens betydning for EU's økonomi. EU producerer bomuld og har udviklet sig fra at være nettoimportør af bomuld (indtil 2008) til nettoeksportør fra 2009. EU's tekstil- og beklædningsindustri er storforbruger af bomuldsstof. Desuden er bomuld et vigtigt område for EU's udviklingssamarbejde, idet EU fortsat er en vigtig donor i forhold til Afrikas bomuldssektor.
            
            
               Rådet for Den Europæiske Union har ved flere lejligheder (i konklusionerne fra møder i 2004 (ref. 8972/04), 2008 (ref. 9986/08) og 2010 (ref. 9648/10)) anmodet Europa-Kommissionen om at overveje et EU-medlemskab af ICAC. I 2013 bemyndigede Rådet Kommissionen til at føre forhandlinger på vegne af Den Europæiske Union og på grundlag af forhandlingsdirektiver om Den Europæiske Unions tiltrædelse af ICAC (Rådets afgørelse 13406/13, af 16 sept. 2013). I lyset af Den Europæiske Unions tiltrædelse af ICAC har alle medlemsstaterne i overensstemmelse med artikel II, afdeling 3 i ICAC's regler og bestemmelser
                  2
                meddelt ICAC deres opsigelse af medlemskab.
            
            
            
               2.
                     RETSGRUNDLAG
            
            
               Eftersom handelsanliggender udgør den vigtigste del af ICAC's arbejdsområde, bør retsgrundlaget være artikel 207 i TEUF. 
            
            
               3.RESULTATER AF HØRINGER AF INTERESSEREDE PARTER OG KONSEKVENSANALYSER
            
            
               På baggrund af den nuværende situation finder Kommissionen, at medlemskab af ICAC vil være en fordel, da det vil:
            
            
               –gøre det muligt for EU at give udtryk for sine synspunkter om bomuld med én stemme og betale ét bidrag til det rette internationale råvareorgan under hensyn til EU-medlemsstaternes synspunkter
            
            
               –give EU adgang til oplysninger om spørgsmål vedrørende bomuld og dermed mulighed for at følge bomuldsmarkedet og påvirke bomuldsdagsordenen
            
            
               –lette etablering af forbindelser og partnerskaber mellem EU's private sektor (bomuld og tekstil), bomuldsproducenter og -forbrugere (fra EU og udviklingslande) og offentlige myndigheder.
            
            
               ICAC's sekretariat ser positivt på EU's medlemskab, da det vil styrke ICAC's betydning og internationale status som et internationalt råvareorgan. Det har slået fast, at EU ikke kan holdes ansvarlig for noget medlems eventuelle nuværende eller fremtidige finansielle restancer.
            
            
            
               4.
                     BUDGETMÆSSIGE KONSEKVENSER
            
            
               ICAC-medlemskabet er betinget af betaling af et årligt bidrag. Bidraget beregnes på årsbasis i forhold til antallet af medlemmer af ICAC (fast del) og mængden af råbomuld, som hver partner har handlet (variabel del). Der skal betales et indledende bidrag på højest 400 000 EUR, og det vil give EU en passende indflydelse på ICAC's anliggender og gøre det muligt for EU at engagere sig bredt i ICAC's aktiviteter.
            
            
            
               5.
                     ANDRE FORHOLD: planer for gennemførelsen
            
         
         
            
               EU vil sikre, at alle fordele ved tiltrædelsen deles med EU-medlemsstaterne. Medlemsstatsrepræsentanter, som deltager i EU-delegationen, vil kunne være medlemmer af underudvalg og arbejdsgrupper, idet der tages hensyn til betydningen af hele bomuldsværdikæden - herunder produktion og forbrug i de regioner i EU, hvor den er vigtig for landbrugets og industriens økonomi samt for handelen. Navnlig i det såkaldte Private Sector Advisory Panel (PSAP) vil Europa-Kommissionens repræsentant være ledsaget af stedfortrædere og observatører i overensstemmelse med medlemsstaternes anmodninger i henhold til artikel VI, afsnit 3 a, stk. 1, i ICAC-reglerne og bestemmelserne.
            
            
            
            
               2016/0349 (NLE)
            
            
               Forslag til
            
            
               RÅDETS AFGØRELSE
            
            
               om EU's tiltrædelse af Den Internationale Rådgivende Bomuldskomité (ICAC)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 3 og 4, sammenholdt med artikel 218, stk. 6,
            
            
               under henvisning til forslag fra Europa-Kommissionen,
            
            
               under henvisning til godkendelse fra Europa-Parlamentet
                  3
               , og
            
            
               ud fra følgende betragtninger:
            
            
               (1)Den Europæiske Union (EU) er ikke medlem af Den Internationale Rådgivende Bomuldskomité, men er allerede medlem af en række internationale råvareorganer.
            
            
               (2)Den 27. april 2004, 27. maj 2008 og 10. maj 2010 opfordrede Rådet i sine konklusioner om hhv. EU's handlingsplan for landbrugsråvarer, afhængighed og fattigdom, om en EU/Afrika-partnerskabsaftale til støtte for udviklingen i bomuldssektoren og om styrkelse af EU's indsats på råvareområdet Kommissionen til at overveje medlemskab af Den Internationale Rådgivende Bomuldskomité.
            
            
               (3)Den 16. september 2013 bemyndigede Rådet Kommissionen til på Den Europæiske Unions vegne at føre forhandlinger om EU's tiltrædelse af ICAC i overensstemmelse med artikel II, afsnit 1 og 2, i dens regler og bestemmelser
                  4
               , idet det erklærede, at medlemskab af ICAC er i EU's interesse på grund af bomuldens betydning for EU's økonomi. EU producerer bomuld og har udviklet sig fra at være nettoimportør af bomuld (indtil 2008) til nettoeksportør fra 2009. EU's tekstil- og beklædningsindustri er storforbruger af bomuldsstof. Desuden er bomuld et vigtigt område for EU's udviklingssamarbejde, idet EU fortsat er en vigtig donor i forhold til Afrikas bomuldssektor. 
            
            
               (4)EU vil betale et bidrag i overensstemmelse med artikel II, afsnit 2 a, stk. 2, litra c), i ICAC's regler og bestemmelser. EU kan ikke holdes ansvarlig for noget ICAC-medlems eventuelle nuværende eller fremtidige finansielle restancer.
            
            
               (5)Efter EU's tiltrædelse af ICAC bør der fortsat tages hensyn til protokol 4 om bomuld til akten vedrørende Den Hellenske Republiks tiltrædelse af De Europæiske Fællesskaber
                  5
               —
            
            
               VEDTAGET DENNE BESLUTNING:
            
            
               Artikel 1
            
            
               Den Europæiske Unions tiltrædelse af Den Internationale Rådgivende Bomuldskomité godkendes herved på Unionens vegne. 
            
         
         
            
               Artikel 2
            
            
               Rådets formand udpeger den person, som på Den Europæiske Unions vegne er beføjet til at meddele Den Internationale Rådgivende Bomuldskomité denne afgørelse. 
            
            
               Artikel 3
            
            
               Denne afgørelse træder i kraft dagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
            
               
               
                     Formand
               
            
         
         
            
                  
                     (1)
                  EU er medlem af Den Internationale Kaffeorganisation, Den Internationale Kakaoorganisation, Den Internationale Organisation for Tropisk Træ, Den Internationale Sukkerorganisation, Det Internationale Olivenråd, Det Internationale Kornråd, Den Internationale Gummistudiegruppe, Den Internationale Undersøgelsesgruppe for Bly og Zink, Den Internationale Nikkelundersøgelsesgruppe og Den Internationale Undersøgelsesgruppe for Ikkejernholdige Metaller.  
               
               
                  
                     (2)
                  Se ICAC's officielle hjemmeside: https://www.icac.org/about-International-Cotton-Advisory-Committee/rules 
               
               
                  
                     (3)
                  EUT C […] af […], s. […].
               
               
                  
                     (4)
                  Den Internationale Rådgivende Bomuldskomités regler og bestemmelser vedtaget på det 31. plenarmøde, den 16. juni 1972, med ændringer vedtaget på det 74. plenarmøde, den 11. december 2015. Se ICAC's officielle hjemmeside: https://www.icac.org/about-International-Cotton-Advisory-Committee/rules
               
               
                  
                     (5)
                  EFT L 291 af 19.11.1979.